Martina Dubovská

Martina Dubovská (* 27. február 1992, Třinec, Česko) je alpská lyžiarka, ktorá žije v Liptovskom Mikuláši, ale od svojich 16 rokov reprezentuje Česko. Jej trénerom aj servismanom je Andrej Prevuzňák.

Prvé FIS preteky, majstrovstvá Austrálie v Thredbo, odjazdila 14. augusta 2007 ako 15 ročná reprezentantka Slovenska a v obrovskom slalome s číslom 38 obsadila celkové 6 miesto. Česko reprezentuje od sezóny 2008/2009.

Dôvodov pre rozhodnutie reprezentovať Česko bolo podľa jej slov viacej: „Ak by som zostala reprezentovať Slovensko, dnes už zrejme nelyžujem. Nie som z bohatej rodiny, v Česku viac podporovali juniorov.“

Vo Svetovom pohári štartuje od roku 2011. V sezóne 2021/22 sa dostala v slalom do do elitnej pätnástky pretekárok. Jej najlepším výsledkom je 6. miesto v slalome v Levi z novembra 2021. V novembri 2020 v Levi získala aj dvanáste a desiate miesto, v pretekoch, v ktorých vyhrala Petra Vlhová. Dubovskú s Vlhovou spája viacero vecí, okrem iného žijú na rovnakom sídlisku Podbreziny v L. Mikuláši.

Na majstrovstvách sveta dosiahla najvyššie na 32. priečku v slalome na MS 2017.

Zúčastnila sa na zimných olympijských hrách v Soči 2014, kde sa v slalome umiestnila na 22. mieste. Na Zimných olympijských hrách 2018 v kórejskom Pchjongčchangu skončila v slalome na 29. mieste a s českým tímom v preteku družstiev získala zdieľané 9. miesto. Závod v obrovskom slalome na ZOH 2014 i 2018 nedokončila.

Alpskú kombináciu jazdila len na domácich šampionátoch a raz, v roku 2010, v nórskom Hemsedale.

 Výsledky 

 Svetový pohár 

 Sezónne poradie 
Sezóna koniecVekCelkovoSlalomObrovský
slalomZjazdKombináciaParalelný
slalom20142111752————počítal sa do hodnotenia slalomu20152210446————20162310850————2017249739————20182511954————20192612052————2020278432————392021283610—————2022293912—————2023303614—————Zdroj:

 Stupne víťazov na jednotlivých pretekoch 
SezónaDátumLokalitaDisciplínaMiesto2022Zdroj:

 Referencie 

 Externé odkazy 

Profil na stránke FIS-SKI.com
Martina Dubovská v databáze Olympedia (anglicky)

Kategória:Českí olympionici
Kategória:České alpské lyžiarky
Kategória:Alpskí lyžiari na Zimných olympijských hrách 2018
Kategória:Alpskí lyžiari na Zimných olympijských hrách 2014
Kategória:Slovenské alpské lyžiarky
Kategória:Osobnosti z Třinca
Kategória:Alpskí lyžiari na Zimných olympijských hrách 2026